Publication: Magyar Közlöny
Issue: MK-2000-33 (Year: 2000, Number: 33)
Era: 1990-2004
Section: 129 A 121. § (2) bekezdésének szövegét megállapította és a (3) bekezdést beiktatta az 1995. évi LX. törvény 11 §-a.
Paragraph Index: 654

(3) A tárgyalást — a (2) bekezdésben foglalt rendelkezések figyelembevételével — úgy kell kitűzni, hogy az első tárgyalási nap a keresetlevélnek a bírósághoz érkezését követően legkésőbb négy hónapon belül megtartható legyen, kivéve, ha a törvény a határidő kezdő időpontját illetően eltérő időpontot határoz meg. A tárgyalási határnap azonban ebben az esetben sem tűzhető ki a keresetlevélnek a bírósághoz érkezésétől számított kilencedik hónapnál későbbi időpontra. A tárgyalási időpontra vonatkozó rendelkezéseket nem kell alkalmazni, ha a fél részére a tárgyalásra szóló idézést külföldre kell kézbesíteni és a kézbesítéshez szükséges idő a tárgyalás határidőn belüli megtartását nem teszi lehetővé.

Source: https://magyarkozlony.hu/hivatalos-lapok/5c9a02c3e1cbac7d141ed1b44658437a494a4ab1/dokumentumok/a9adc5183b2b3dc30e027761a48bffa3a0bc0ec5/letoltes